Bjarne Sejersted Falk

Bjarne Sejersted Falk (født 14. mars 1866 på gården Vidarshov ved Hamar, død 1911 i New York) var en norsk kunstner som stilte ut på Høstutstillingen i 1885, 1889 og 1894.  Han var både portrettmaler og landskapsmaler.

Bjarne Falk var blitt døv som tolvåring, og gikk på døveskolen til Fredrik Glad Balchen i Kristiania. I 1879 gikk han på Kristiania Tekniske Skole, der han ble nær venn med maleren Edvard Munch. En del av brevkorrespondansen dem imellom fra 1882 er bevart.Bjarne Falk hos eMunch.no. Etter den tekniske skolen studerte han hos Knud Bergslien og ved tegneskolen i Kristiania, og debuterte på Høstutstillingen i 1885. Senere reiste han mye i Sør- og Nord-Amerika, og livnærte seg på portrettmaling i Caracas i Venezuela og i USA.Glenny Alfsen, Bjarne Sejersted Falk i Norsk kunstnerleksikon.

 Familie 
Falk var sønn av Dorothea Sejersted (1838–67) og Gustav Falk Muus (1827–1917). Faren var kjøpmann på Hamar, og tilhørte slekten Muus. Moren tilhørte offisersslekten Sejersted, og var fra gården Vidarshov der Bjarne ble født. Hans storebror Hjalmar Falk (1859–1928) ble en kjent språkprofessor.
 Referanser 

Kategori:Norske malere
Kategori:Portrettmalere
Kategori:Personer fra Hamar kommune
Kategori:Døve kunstnere